DECIZIA 2009/840/PESC A CONSILIULUI
din 17 noiembrie 2009
de punere în aplicare a Poziției comune 2007/140/PESC privind măsuri restrictive împotriva Iranului
CONSILIUL UNIUNII EUROPENE,
având în vedere Poziția comună 2007/140/PESC a Consiliului (1), în special articolul 7 alineatul (2), coroborat cu articolul 23 alineatul (2) din Tratatul privind Uniunea Europeană,
întrucât:
(1)
La 27 februarie 2007, Consiliul a adoptat Poziția comună 2007/140/PESC privind măsuri restrictive împotriva Iranului.
(2)
În conformitate cu articolul 8 alineatul (2) din Poziția comună 2007/140/PESC, Consiliul a realizat o reexaminare integrală a listei persoanelor și entităților, care figurează în anexa II, cărora li se aplică articolul 4 alineatul (1) litera (b) și articolul 5 alineatul (1) litera (b) din respectiva poziție comună.
(3)
Consiliul a ajuns la concluzia că persoanele și entitățile enumerate în anexa II la Poziția comună 2007/140/PESC ar trebui să facă în continuare obiectul măsurilor restrictive specifice prevăzute în respectiva poziție comună.
(4)
Lista persoanelor și entităților ar trebui modificată pentru a ține seama de schimbările intervenite în structura guvernului și administrației Iranului, precum și de situația în care se află persoanele și entitățile vizate.
(5)
Lista persoanelor și entităților menționate la articolul 4 alineatul (1) litera (b) și la articolul 5 alineatul (1) litera (b) din Poziția comună 2007/140/PESC ar trebui actualizată în consecință,
DECIDE:
Articolul 1
Anexa II la Poziția comună 2007/140/PESC se înlocuiește cu textul care figurează în anexa la prezenta decizie.
Articolul 2
Prezenta decizie produce efecte de la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 17 noiembrie 2009.